Sacrosancte Dei ecclesie Sancti Vincentii martiris que est constructa infra muros Matisconum cui Milo episcopus preest. Ego Rodenus et ux or mea Ermengarda donamus ad ipsam casam Dei aliquid ex rebus nostris que sunt site in pago Matisconense, in agro Salorniacense, in villa Sanciaco. Hoc est vinea et campus insimul tenente qui terminat a mane Sancti Martini, a medio die et a sero vias publicas, a circio rivo volvente; et est unus curtilus, in villa que dicitur Fontanilias, qui terminat a mane et a sero vias publicas, a medio die terra Sancti Petri, a circio de ipsa hereditate et terra Manasse, et quicquid ad ipsum curtilum aspicit. Infra istas terminationes, donamus ad ipsam casam Dei istas res eo tenore ut nulli vivi beneficiare possint; quod si fecerint, ad proprios veniant. Firma permaneat omni tempore. S. Rodeni et uxoris sue Ermengarde.